- Hindi News
- National
- बस की छत पर परीक्षार्थियों को बैठाया, 11 हजार केवी लाइन के नीचे से निकाला
बस की छत पर परीक्षार्थियों को बैठाया, 11 हजार केवी लाइन के नीचे से निकाला
बोर्ड परीक्षा से पहले छात्र जान जोखिम में डाल रहे हैं। परीक्षार्थियों काे ओवरलोड बस की छत पर बैठाने और 11 हजार केवी की बिजली लाइन के नीचे से वाहन निकाले जाने का मामला सामने आया है। बस ड्राइवर ने बड़ी लापरवाही करते हुए 10 से 12 बच्चों की जान जोखिम में डाल दी। तहसीलदार ने कहा मामला गंभीर हो सकता था, कार्रवाई के लिए परिवहन विभाग को कहूंगा। आरटीओ ने भी कार्रवाई की बात कही है।
10वीं बोर्ड परीक्षा देने दलौदा केंद्र जा रहे परीक्षार्थी सुबह 7.15 बजे धुंधड़का टप्पा कार्यालय पर खड़े थे। ओवरलोड प्रिंस बस क्रमांक एमपी-14-पीए-0171 आई। भीतर जगह ना होने पर कंडक्टर ने परीक्षार्थियों को बस की छत पर बैठा दिया। वाहन यहां से रास्ते से गुजर रही 11 हजार केवी बिजली लाइन के नीचे से भी निकला, यहां चालक ने बच्चों की जान को खतरे में डालकर दी थी। रास्ते में मौजूद ग्रामीणों ने घटनाक्रम देखा और तेज आवाजें लगाईं। सभी छात्र-छात्राएं धमनार और धुंधड़का क्षेत्र के हैं जो बस में दलौदा की ओर जा रहे थे। नायब तहसीलदार मुकेश बामनिया ने बताया अगर बसें ओवरलोड चल रही हैं तो कार्रवाई कराएंगे। बस संबंधी डिटेल आरटीओ को उपलब्ध कराऊंगा। आरटीओ संतोष मालवीय ने कहा मुझे अब तक नायब तहसीलदार से सूचना नहीं मिली है, डिटेल मिलेगी तो निश्चित कार्रवाई करूंगा।
बस पर चढ़ते परीक्षार्थी। नजदीक 11 हजार केवी की लाइन।
tgl_Latn sot_Latn hin_Deva hin_Deva hin_Deva hin_Deva hin_Deva